Izvor: Davor Javorovic/PIXSELL

Povjerenstvo za sukob interesa u srijedu je odlučilo pokrenuti postupak protiv hrvatske predsjednice Kolinde Grabar-Kitarović kojim će utvrditi je li povrijedila načelo vjerodostojnosti dužnosnika.

Povjerenstvo za sukob interesa u srijedu je odlučilo pokrenuti postupak protiv hrvatske predsjednice Kolinde Grabar-Kitarović kojim će utvrditi je li povrijedila načelo vjerodostojnosti dužnosnika.

Predsjednica je, naime, naknadu od 1,17 milijuna kuna za troškove svoje predsjedničke kampanje uplatila HDZ-u koji ju je i kandidirao kako bi se kasnije taj novac uplatio u humanitarne svrhe.

To povjerenstvo ne dovodi u pitanje, no sporno im je da je predsjednica, kako su prenosili mediji, tijekom prošle godine nekoliko mjeseci odlučivala kome će se taj novac uplatiti te nazočila uručivanju donacija.

Tako je, smatra Povjerenstvo, nastavila surađivati s bivšom strankom iako ne bi smjela.

Pokrenut postupak i protiv ministra obrane Ante Kotromanovića

Povjerenstvo je odlučilo da se pokrene postupak i protiv aktualnog ministar obrane Ante Kotromanović i to zbog slučaja u kojem je zajedno sa svojom obitelji privatnim avionom tvrtke Beechcraft otputovao na Lošinj. Ministarstvo obrane tada je objasnilo da Kotromanović je bio na privatnom putovanju i nije koristio sredstva državnog proračuna.

Povjerenstvo je odlučilo da se neće pokretati postupci protiv premijera Zorana Milanovića i predsjednika HDZ-a Tomislava Karamarka te ministra zdravlja Siniše Varge.

N1 pratite putem aplikacija za Android | iPhone/iPad i društvenih mreža Twitter | Facebook.